Kuier dié Woensdag met ŉ gidshond by die werkFoto: Verskaf Is jy in Kaapstad en wil jy graag hê ŉ gidshond moet by jou kom kuier? Jy kan nog vandag tot 13:30 ŉ gidshond danksy Uber bestel. Die hond sal, teen ŉ koste van R100, deur die huurmotordiens Uber na jou gebring word en ook weer weggeneem word. Dié diens is deel van ŉ bewusmaking- en geldinsamelingsveldtog vir gidshonde in Suid-Afrika. “Om geld in te samel en bewustheid vir gidshonde te kweek, het Uber ’n vennootskap met Saga aangegaan sodat Uber-gebruikers vir 15 minute lank met so ŉ hond kan speel,” het die huurmotordiens op sy webwerf verduidelik. “Ons gaan gidshonde wat nog opgelei word, almal tussen ses en 11 maande oud, gebruik. Dié diens gaan beskikbaar wees vir die hele Kaapstad-gebied.” Die R100 wat jy betaal, word ten volle aan Saga geskenk. Hoe werk dit? Besoek Uber se webwerf.